Doplnok č. 1
Vyhodnotenie pripomienkového konania

	Na rokovaní Rady vlády SR pre verejnú správu dňa 19. mája 2005 vzniesol pripomienku k materiálu Úrad Košického samosprávneho kraja (nepovinný subjekt). Pripomienku vyhodnocujeme v tomto doplnku.

Rezort	Pripomienka	Typ	Vyh.	Spôsob vyhodnotenia	
Úrad Košického samosprávneho kraja	1.	Do podsystému 05 navrhujú doplniť Baňu Mária v Rožňave, ktorá sa zatápa, ako aj banské pole Rudňany - Poráč.	O	Č	Návrh budeme evidovať. Problémom je, že uvedené banské objekty majú vlastníkov, ktorí sú povinní sledovať aj stav ŽP. Štát nemôže finančne suplovať povinnosti vlastníkov. Keď nebudú mať objekty vlastníkov, nastúpi úloha štátu, čo však bude znamenať zvýšené finančné nároky na štátny rozpočet.	
	2.	Do podsystému 06 navrhujú zaradiť odkaliská resp. skládky kalov Slovinky, Rudňany, Smolník, Rožňava a Veľká Ida.	O	Č	Návrh budeme evidovať. Problémom je, že uvedené banské objekty majú vlastníkov, ktorí sú povinní sledovať aj stav ŽP. Štát nemôže finančne suplovať povinnosti vlastníkov. Keď nebudú mať objekty vlastníkov, nastúpi úloha štátu, čo však bude znamenať zvýšené finančné nároky na štátny rozpočet.	
	3.	V podsystéme 07 je monitorovaná aj hradná skala Spišského hradu. Doporučujú, aby MŽP SR iniciovalo projekt sanácie a stabilizácie horninových masívov.	O	N	Platné zákony neumožňujú, aby MŽP SR financovalo sanácie zosuvov, či horninových masívov pod historickými objektmi.	
	4.	Do podsystému 08 navrhujú zaradiť intravilán starého mesta Rožňava, ktorý leží na historických dobývkach zlata.	O	Č	Návrh evidujeme, odporúčame predložiť konkrétnejšiu predstavu, ako by mal monitoring historických dobývok vyzerať.	
	5.	Do podsystému 12 navrhujú zaradiť aj vodné nádrže Zemplínska Šírava a Ružín.	O	A	Sedimenty vodných nádrží sa sledujú v rámci čiastkového monitorovacieho systému "Voda", ktorého gestorom je sekcia vôd MŽP SR a realizátorom SHMÚ Bratislava.	
	6.	Navrhujú, aby súčasťou "Správy" boli aj výsledky monitorovania iných podsystémov, nielen podsystému 01.	O	Č	V minulých rokoch boli súčasťou Správy aj výsledky z iných podsystémov. Nakoľko v r. 2004 nevznikli principiálne nové údaje a nebolo treba signalizovať hroziace havárie, kvôli zostručneniu materiálu sme iné podsystémy nepriložili. Odporúčame preštudovať analogické materiály z predchádzajúcich rokov.